શીર્ષક: ઑટો સૅક્ટરમાં મંદી માટે OLA, UBERની સેવા કેટલી જવાબદાર? : ફૅક્ટ ચેક\nકાલ્પનિક લેખનું ઉપરનું શીર્ષક જોતાં, લેખની કલ્પના કરો.\n
નિર્મલા સીતારમણની પ્રેસ કૉન્ફરન્સનો એક વીડિયો સોશિયલ મડિયા પર શૅર કરવામાં આવ્યો છે જેમાં તેઓ કહી રહ્યાં છે," મિલેનિયલ નવાં વાહનો ખરીદીને માસિક હપ્તામાં બંધાવા માગતા નથી અને ઓલા-ઉબર જેવી કૅબ સેવા વાપરે છે. આની અસર ઑટો ઇન્ડસ્ટ્રી પર પડી રહી છે." 

ગુરુવારે #Millennials ટ્વિટરના ટૉપ ટ્રૅન્ડ્સમાં સામેલ રહ્યું જેની સાથે લોકોએ તેમના નિવેદનની મજાક પણ કરી હતી. 

મોદી સરકારના બીજા કાર્યકાળના 100 દિવસ પૂર્ણ થતા ચેન્નઈમાં પ્રેસ કૉન્ફરન્સ દરમિયાન પૂછવામાં આવ્યું હતું કે સોસાયટી ઑફ ઇન્ડિયન ઑટોમોબાઇલ મૅન્યુફૅક્ચર્સ (સિયામ) પ્રમાણે ઑગસ્ટ મહિનામાં વાહનોનું વેચાણ સતત નવમાં મહિને પણ ઘટ્યું હતું. ઑટો સૅક્ટરમાં આ સુસ્તી ક્યાં સુધી રહેવાની આશા છે? ઘણા મોટા કાર ડિલરો દાવો કરી રહ્યા છે કે સરકાર ગાડીઓના વેચાણ પર એસજીએસટી અને 17 ટકા સેસ વસૂલ કરે છે. જો તેમાં અમુક પ્રકારે કાપ મૂકવામાં આવે તો ગાડીઓનું વેચાણ વધશે. આના પર સરકારનો શું વિચાર છે?" 

તેના જવાબમાં નાણામંત્રી નિર્મલા સીતારમણે કહ્યું, "હું તમારી વાતથી સહમત છું. આ તર્ક બરાબર લાગે છે."  

"પણ કોઈ કારણ છે જેના કારણે અત્યારે વેચાણ ઘટ્યું છે. બીએસ-6નું આવવું અને રજિસ્ટ્રેશન ફી સાથે સંકળાયેલાં કારણો પણ આમાં સામેલ છે."  

"એ સિવાય અમુક અધ્યયન થયાં છે જે જણાવે છે કે મિલેનિયલ લોકો (નવી પેઢી) કોઈ નવું વાહન ખરીદવા માટે લૉન લઈને માસિક હપતાઓમાં ફસાવા નથી માગતા અને પરિવહન માટે ઓલા કે ઉબર જેવી સેવાઓ અથવા મેટ્રોમાં જવાનું પસંદ કરે છે. આ કારણોસર ઑટો ઇન્ડસ્ટ્રી પ્રભાવિત થઈ છે." 

છેલ્લા બે દાયકામાં પૅસેન્જર વાહનોના વેચાણમાં સૌથી ખરાબ પ્રદર્શન 2019માં જોવા મળ્યું હતું, ત્યારે નાણામંત્રીની આ દલીલમાં કેટલું વજન છે?

અમારી તપાસમાં અમે જાણ્યું કે સિયામના આંકડા, ગત વર્ષમાં ટૅક્સી કે કૅબના રજિસ્ટ્રેશનનો ડેટા અને કૅબ સેવાઓના 'ગ્રોથરેટ'માં ઘટાડો, નાણામંત્રીના નિવેદન પર પ્રશ્નો ઊભા કરે છે.

ઑટો સેક્ટરમાં મંદી પર સિયામનો રિપોર્ટ

વાહન કંપનીઓનું સંગઠન સોસાયટી ઑફ ઇન્ડિયન ઑટોમોબાઇલ મૅન્યુફૅક્ચરર્સ નાણાકીય વર્ષ 1997-98થી વાહનોના થોક વેચાણના આંકડા નોંધી રહ્યું છે. 

સિયામ મુજબ ભારતમાં જે ગાડીઓ ઓલા અને ઉબર જેવી સેવાઓ દ્વારા વાપરવામાં આવે છે તેના વેચાણમાં પણ ઘટાડો થયો છે. 

સંગઠનનો રિપોર્ટ જણાવે છે કે વર્તમાન મંદી કાર(પૅસેન્જર વાહનો)ના વેચાણ પૂરતી નથી. 

થ્રી વ્હિલર, ટ્રૅક્ટર, ટ્રક અને અન્ય ભારે વાહનો સહિત ટૂ...